**Eutheiini** er en gruppe av små biller som nå blir regnet til familien kortvinger (Staphylinidae). De er rovdyr som har spesialisert seg på midd. Mange av artene kan ligne på små maur. Det er funnet 26 arter i Norge.

Utseende
--------

Knøttsmå til små biller (0,5 - 3,5 mm), som oftest forholdsvis slanke og blanke, nakne eller med oppstående hår. **Hodet** er lite og mer eller mindre rundt, og skilt fra brystet med en tydelig "hals". Fasettøynene er små og utstående med ganske få fasetter, noen arter mangler fasettøyne. Antennene er ganske lange og kraftige, trådformede eller svakt kølleformede, og består av 11 ledd. Palpene er ofte forholdsvis lange og kølleformede. Brystskjoldet (pronotum) er vanligvis omtrent så langt som bredt og mye smalere enn dekkvingene. Ofte har det en tverr-rekke av dype groper nær roten. **Dekkvingene** dekker vanligvis hele bakkroppen. De er ofte ovale på form og bredest omkring midten. Hos mange arter har de noen dype groper ved roten. **Beina** er forholdsvis lange med fortykkede lår, ellers slanke. Fremlåret er ofte kledt med "sugekopper" som hjelper dem holde fast på byttet. Føttene er fem-leddete. Bilde:

Levevis
-------

Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall. Billene er ganske vanlige på litt fuktige steder, som i løvstrø, under steiner og i råtten, død ved. En god del arter lever i maur- eller termitt-tuer.

Fossile arter
-------------

På grunn av sin beskjedne kroppsstørrelse blir disse billene lett bevart i rav. Det er derfor kjent relativt mange fossile arter i denne gruppen, og gruppens evolusjonære historie er bedre dokumentert enn de fleste andre biller.

Systematisk inndeling / norske arter
------------------------------------

**Treliste**
* Ordenen biller, **Coleoptera**
	+ Underordenen Polyphaga
		- Overfamilien åtsel- og rovbiller, **Staphylinoidea**
			* Familien kortvinger, Staphylinidae Latreille, 1802
				+ Underfamilien **perlebiller, Scydmaeninae** Leach, 1815
					- Gruppe Cephenniitae Reitter, 1882
						* Stammen **Eutheiini** Casey, 1897
							+ Slekten †*Archeutheia* Jałoszyński & Peris, 2016 (fossil) - én utdødd art
							+ Slekten ***Eutheia*** Stephens, 1830 - ca. 40 arter, i Norge:
								- ***Eutheia linearis*** Mulsant, 1861
								- ***Eutheia plicata*** (Gyllenhal, 1813)
								- ***Eutheia scydmaenoides*** Stephens, 1830
							+ Slekten ***Euthiconus*** Reitter, 1882 - 5 arter, i Norge:
								- ***Euthiconus conicicollis*** (Fairmaire & Laboulbéne, 1855)
							+ Slekten *Euthiopsis* Müller, 1925 - én art
							+ Slekten *Paeneutheia* Jałoszyński, 2003 - én art
							+ Slekten *Paraneseuthia* Franz, 1986 - ca. 30 arter
							+ Slekten *Veraphis* Casey, 1897 - 30 arter
							+ Slekten †*Vertheia* Jałoszyński & Perkovsky, 2017 - én utdødd art

Referanser
----------

1. ↑  «Artsdatabankens artsopplysninger». Artsdatabanken. 15. november 2020. Besøkt 15. november 2020.
2. ↑  «Artsdatabankens navneopplysninger med artstre». Artsdatabanken. 15. november 2020. Besøkt 15. november 2020.

Kilder
------

* Scydmaenidae i Insectos de Argentina y el mundo (spansk, med bilde):

* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.

Eksterne lenker
---------------

* (no) *Eutheiini* hos Artsdatabanken Rediger på Wikidata

* (en) *Eutheiini* hos Fauna Europaea Rediger på Wikidata

* (en) *Eutheiini* hos Fossilworks Rediger på Wikidata

* (en) *Kategori:Eutheiini* – bilder, video eller lyd på Wikimedia Commons Rediger på Wikidata

* *Eutheiini* – detaljert informasjon på Wikispecies Rediger på Wikidata